# **Toimintasuunnitelmapohja 2026 marttayhdistyksille**

Marttayhdistys voi käyttää tätä toimintasuunnitelmapohjaa vuoden 2026 suunnittelussa joko sellaisenaan tai muokattuna. Toimintasuunnitelmasta voi jättää pois sellaisia sisältöjä tai tapahtumia, joita yhdistys ei toteuta. Yhdistyksellä voi myös olla toimintaa, jota ei ole tässä suunnitelmapohjassa ja jonka yhdistys itse lisää toimintasuunnitelmaansa. Tämän lisäksi yhdistys voi tehdä toimintakalenterin.

# Hyvästä arjesta parempi maailma: <Yhdistyksen nimi> toimintasuunnitelma 2026

Martat on kotitalousneuvontajärjestö, jonka tehtävänä on edistää kaikenlaisten kotien ja perheiden toimivaa ja kestävää arkea. Teemme arjen tekoja huomista varten. Jäsenemme eli martat ja marttayhdistykset toimivat yhdessä järjestön asiantuntijoiden kanssa kestävän kulutuksen käytännön ratkaisujen lähettiläinä ja neuvonnallamme saamme ihmiset muuttamaan arjen valintojaan kestävämpään suuntaan. Toiminnallemme tärkeitä periaatteita ovat yhdessä tekemisen ilo, kestävät valinnat ja avoimuus.

# Vuosien 2025–2026 teema: Muutos lautasella

Marttojen kestävä ruoka on terveellistä, turvallista, taloudellista ja herkullista. Syömällä kestävästi pidät huolta sekä itsestäsi että ympäristöstä. Marttojen neuvonnan perustana olevat ravitsemussuositukset uudistuvat marraskuussa 2024. Martoilla on merkittävä rooli suositusten jalkauttamisessa ihmisten arkeen.

Teemakaudella on kaksi painopistettä:

* **Muutos lautasella.** Muutoksen keskiössä on siirtyminen entistä kasvipainotteisempaan ruokavalioon sekä kestävästi pyydetyn ja kasvatetun kotimaisen kalan suosiminen. Tuomme uudet ravitsemussuositukset ihmisten arkeen. Tarjoamme tietoa ja taitoja muutoksen tekemiseen.
* **Yhteisessä pöydässä.** Yhdessä syömisellä on lukuisia positiivisia vaikutuksia. Ruoka maistuu paremmalta ja paremmin. Marttailloissa ja -tapahtumissa kokoonnutaan yhteiseen pöytään.

# 

# Innostavaa ja kiinnostavaa marttatoimintaa

Martat on vahva yhteisö, jossa tehdään ja opitaan yhdessä. Järjestön voima on jäsenissä, yhdistyksissä ja toimintaryhmissä. Yhdistyksen toiminnan kehittämisen tavoitteena on innostava ja kiinnostava marttatoiminta, johon halutaan tulla ja jossa halutaan olla mukana. Marttailu mahdollistaa yhdessä tekemisen ilon, jatkuvan oppimisen ja osaamisen jakamisen. Yhdistys toimii aktiivisena yhteisöllisyyden vahvistajana. Marttailussa tehdään hyvää minulle, meille, omalle lähiyhteisölle ja maailmalle.

**Tavoitteet**

* Marttailu on mielekäs harrastus. Yhdistyksen jäsenyys koetaan kiinnostavaksi ja jäsentyytyväisyys vahvistuu.
* Kaikilla martoilla on toiminnassa itselleen tärkeitä kohtaamisia.
* Yhdistyksen toimintakalenterista löytyy innostavaa ja kiinnostavaa toimintaa kaikille jäsenille.
* Marttailusta kiinnostuneet löytävät helposti mukaan yhdistyksen toimintaan.
* Yhdistys järjestää ainakin yhden kaikille avoimen tapahtuman.
* Yhdistyksen toiminnassa opitaan yhdessä ja siirretään osaamista ihmiseltä ja sukupolvelta toiselle.
* Yhdistys tekee yhteistyötä oman alueen marttayhdistysten kanssa.
* Yhdistys huomioi toiminnassaan marttajärjestön strategian ja brändin sekä toimintavuoden yhteisen ruokateeman Muutos lautasella ja valtakunnalliset tapahtumat.
* Yhdistys käyttää Marttarekisteriä ja Marttatilastoa. Yhdistyksellä on kotisivut tai muu kanava, josta sen toiminnasta saa tietoa.

**Toimenpiteet**

* Yhdistyksellä on marttailtoja, joiden teemoina ovat esimerkiksi:
  + Ruoka, esim. uudet ravitsemussuositukset, kotimainen peruna, täysjyvän lisääminen ruokavalioon tai monipuoliset palkokasvit.
  + Luonnontuotteet, esim. pieni sieninäyttely, kalasta ympäri vuoden tai vuoden luonnontuotteet keto-orvokki, vadelma ja sikurirousku.
  + Kotipuutarha, esim. palkokasvien kasvatus, peruna tai kompostointi. Vuoden 2026 HeVi-tuote on mansikka.
  + Käsityöt, esim. jämälankojen ja tilkkujen käyttö tai hypistelypeittojen teko.
  + Lokakuu on Puurokuu tai muu kansainvälinen marttailta, jonka tuotto lahjoitetaan Marttojen kehitysyhteistyöhön
  + Liikunta.
  + Kulttuuri.
  + Vierailu tai vierailija.
* Yhdistys järjestää **tammi-helmikuussa avointen ovien jäsenhankintatapahtuman**, jonka tavoitteena on saada uusia jäseniä mukaan yhdistyksen toimintaan. Marttaliitto julkistaa teeman syyskuussa 2025.
* **Marttailuviikolla 23.–29.3.** yhdistyksen teeman on kuitu. Yhdistys järjestää marttaillan tai yleisötapahtuman, jossa neuvotaan kuinka kuitua voi lisätä ja opastetaan, mistä kaikesta kuitua saa.
* Yhdistys kokoaa joukkueen leikkimieliseen **Mahtavaan marttaralliin 23.5.,** jossa marttayhdistykset kisaavat toista kertaa eri puolilla Suomea.
* Yhdistys osallistuu **Marttojen valtakunnalliseen sienipäivään 29.8. ja siitä alkaviin sieniviikkoihin** toteuttamalla pienen sieninäyttelyn tai lähtemällä yhdessä sieniretkelle.
* Yhdistys järjestää 29.10. **Marttojen kekrikekkerit**, ja juhlii yhdessä satokauden päättymistä. Maailman suurin marttailta palauttaa mieliin kekriperinne.
* Yhdistys osallistuu **Lokakuu on Puurokuu** -kampanjaan Saharan eteläpuolisen Afrikan tyttöjen ja naisten puolesta esimerkiksi keittämällä puuroja ja lahjoittamalla myyntituoton Marttojen kehitysyhteistyöhankkeisiin.
* Yhdistys osallistuu valtakunnalliseen käsityötempaukseen, jossa martat tekevät hypistelypeittoja muistisairaille. Yhdistykset lahjoittaa tekemänsä hypistelypeitot oman paikkakunnan hoivakotiin.
* Yhdistys järjestää **Junnukokit-kerhotoimintaa 6–12-vuotiaille lapsille**.
* Yhdistys kysyy jäseniltä heidän toiveitaan.
* Yhdistyksen hallituksen jäsenet osallistuvat piirin tai Marttaliiton järjestämään koulutukseen, toiminnansuunnitteluiltaan tai yhdistystapaamiseen.
* Yhdistys innostaa jäseniään yhdessä oppimiseen, ketjukoulutuksiin sekä Martta-akatemian kursseille, marttaopintoihin ja uusiin vapaaehtoismartan opintoihin.
* Yhdistyksellä on jäsenille ja toiminnasta kiinnostuneille ajantasaiset viestintäkanavat, joita päivitetään säännöllisesti.
* Yhdistys täyttää Menestyksen avaimet -itsearviointilomakkeen ja kehittää toimintaansa sen ohjaamana.

# Yhdistysten välinen yhteistyö

Yhteistyöstä toisten marttayhdistysten kanssa on monenlaista hyötyä. Järjestämisen taakka kevenee, kun tapahtumia tehdään yhdessä. Toisen yhdistyksen toimintatavoista voi saada uusia ideoita omaan toimintaan. Yhdessä tekemällä myös tutustuu uusiin ihmisiin ja porukalla kaikki hauskempaa! Jos yhdistyshallinnon pyörittäminen alkaa käydä raskaaksi, yhdistys voi tiedustella muilta yhdistyksiltä yhdistymishalukkuutta.

**Tavoitteet**

* Yhdistys tekee yhteistyötä yhden tai useamman marttayhdistyksen kanssa.

**Toimenpiteet**

* Yhdistys pitää yhteyttä lähialueen muihin marttayhdistyksiin.
* Yhdistys järjestää tammi-helmikuun jäsenhankintatapahtuman tai jonkin toimintavuoden tapahtumista tai marttailloista yhdessä yhden tai useamman marttayhdistyksen kanssa.
* Monipuolisen toiminnan järjestämisen ja yhdistyshallinnon käydessä raskaaksi yhdistys voi yhdistyä toisen tai useamman marttayhdistyksen kanssa ja jatkaa kokoontumista hallinnollisesti kevyempänä toimintaryhmänä.

# Talous mahdollistaa toiminnan

Yhdistyksen toimintaedellytykset turvataan siten, että toimintakulut eivät ylitä tuottojen määrää.

**Tavoitteet**

* Yhdistyksen menot eivät ylitä tuloja.

**Toimenpiteet**

* Yhdistykselle laaditaan tasapainoinen talousarvio, jonka toteutuminen varmistetaan hyvällä talouden hoidolla.

# Mittarit

Yhdistys mittaa toimintaansa. Vuoden 2026 mittarit ovat:

* Jäsenmäärä ja sen muutos. Tavoitetaso: Jäsenmäärä kasvaa tai pysyy samana.
* Jäsenpito. Tavoitetaso: Yhdistykseen liittyy enemmän jäseniä kuin eroaa.
* Jäsenten ikä. Tavoitetaso: Liittyneet ovat nuorempia kuin yhdistyksen jäsenet keskimäärin. Työikäisten jäsenten määrä kasvaa.
* Vapaaehtoistoiminnan tunnit. Tavoitetaso: Vapaaehtoistoiminnan tuntien määrä kasvaa tai pysyy ennallaan.

# Tapahtumakalenteri 2026

Tammi-helmikuu Marttojen avoimet ovet

23.–29.3. Marttailuviikko. Teemana on kuitu

23.5. Mahtava marttaralli 2

26.7. Martan päivä

29.8. Valtakunnallinen sienipäivä, josta alkavat Marttojen sieniviikot

29.10. Marttojen kekrikekkerit

Lokakuu Lokakuu on puurokuu

Marttaliitto, piirit ja yhdistykset osallistuvat vuoden aikana myös muihin tapahtumiin, teemaviikkoihin ja messuille.